cyanic-selkie/wikianc huggingface dataset:
Banff-Nationalpark
De Park ass 6.641 km² grouss a besteet virun allem aus Biergerlandschaft, an där et en ettlech Gletscheren, Äisfelder a Séien, souwéi groussflächesch Nolebeem-Bëscher an Alpelandschafte gëtt. E geet no Norden hi virun an de Jasper-Nationalpark, am Weste grenzt en un de Yoho-Nationalpark, an un de Kootenay-Nationalpark, an am Süden un eng Rëtsch Provënzial-Parken.
Déi eenzeg gréisser Uertschaft am Park ass Banff, wou och den Informatiounszentrum ass. Och bekannt ass Lake Louise, 54 km westlech vun do um Séi mam selwechten Numm, mam bekannten Hotel Château Lake Louise.
Et kommen all Joers Millioune vu Visiteuren an de Park (1990 waren et der 5 Mio), sou datt et net ëmmer einfach ass, d'Auswierkungen dovun op de fragilen Ekosystem an der Gitt ze halen.
Mercatorteleskop
De Mercator-Teleskop ass en 1,2 m Spigelteleskop, bedriwwe vun der belscher flämeschsproocheger Kathoulescher Universitéit Léiwen an Zesummenaarbecht mam Observatoire vun der Universitéit Genf. Genannt ass d'Teleskop nom berüümte Kartograph vum 16. Joerhonnert, dem Gerhard Mercator.
Den Teleskop ass en Deel vum Roque de los Muchachos Observatoire op La Palma.
Zesumme mam Schwäizer Leonhard-Euler-Teleskop huet en zum Southern Sky Extrasolar Planet Search Programme gehéiert, dee vill extrasolar Planéiten entdecke konnt.
Instrumenter
D'Teleskop huet aktuell zwou ënnerschiddlech Moossvirriichtungen.
MeropeII
De MeropeII ass eng CCD-Kamera mat enger Opléisung vun 2.000 × 6.000 Pixelen. De Frame Transfer Detekter war am Ufank als Sensor fir déi gestrachen Eddington Space Mission geplangt.
MeropeII benotzt d'Filter UB1B2BVV1G vum Genfer photometresche System (engl. The Geneva photometric system).
HERMES
Dat zweet Instrument am Mercator-Teleskop ass den HERMES Echelle Spektrograph. Dësen deckt Wellelängten tëscht 380 nm an 875 nm mat engem spektralen Opléisungsverméigen vun R = 85000 of.
P7
De P7 Photometer war aktiv vu Mee 2001 bis an de Juli 2008. Och dësen huet gemooss am The Geneva photometric system. Gläichzäiteg huet et d'Liicht vum Stär an dem Himmelshannergrond ermëttelt, soudatt dësen an der Veraarbechtung ofgezunn konnt ginn. D'Filterrad huet dobäi d'Filter mat enger Frequenz vu 4 Hz ausgetauscht.
Krunkel
Krunkel ass eng Gemeng am Landkrees Altenkirchen am däitsche Bundesland Rheinland-Pfalz.
Si huet 598 Awunner (Stand: 31. Dezember 2015) an eng Fläch vun zirka 3 km².
Howard Deutch
Den Howard Deutch, gebuer de 14. September 1950 zu New York City, ass en US-amerikanesche Filmregisseur. Hien ass zanter 1989 mat der Schauspillerin Lea Thompson bestuet. Hir zwee Kanner Madelyn Deutch an Zoey Deutch sinn och Schauspillerinnen.
HAT-P-2
Den HD 147506, oder HAT-P-2, ass e Stär mat der Spektralklass F8. Hie läit ronn 400 Liichtjoer vun eis ewech am Stärebild Hercules. Hien huet eng visuell Magnitude vun 8,7 mag.
Am Joer 2007 gouf am Kader vum HATNet Projet beim Stär en Exoplanéit entdeckt, deen d'Bezeechnung HAT-P-2b krut.
Victor Vasarely
De Victor Vasarely (ungaresch: Vásárhelyi Győző, gebuer den 9. Abrëll 1906 zu Pécs a gestuerwen de 15. Mäerz 1997 zu Paräis, war e franséische Moler a Graphiker vun ungareschen Originnen.
Hie gëtt zu de Matgrënner vun der kënschtlerescher Stréimung Op-Art gezielt.
Seng Biller a Graphike sinn dacks u geometresche Formen orientéiert.
Liewen
De Victor Vasarely huet zu Budapest op der Podolini-Volkmann Akademie studéiert. Duerno huet e beim Sándor Bortnyik op der Mühely Schoul fir Graphik Course geholl. 1930 ass en op Paräis wunne gaang, wou en tëscht 1930 an 1940 als Graphiker an der Publicitéit geschafft an haaptsächlech Posteren entworf huet.
No 1944 huet hie just nach gemoolt, an hat dat Joer seng éischt Ausstellung an der Galerie Denise René. Vun 1947 un huet hie sech ganz op konstruktiv geometresch, abstrakt Motiver konzentréiert.
An den 1950er Joren huet hie säi Programm vun der kinetescher Konscht entwéckelt, dat en am Manifeste jaune zu der Gruppenausstellung Le Mouvement explizéiert huet: D'Konschtwierk sollt e Prototyp sinn, dee seriell reproduzéiert soll kënne ginn.
De Victor Vasarely huet 1965 an 1967 eng ganz Rëtsch international Konschttpräisser gewonnen. 1955 bis 1972 huet hien op de véier documenta-Ausstellunge matgemaach.
1970 huet hien am Château de Gordes en eegene Musée opgemaach (1996 nees zougemaach) an 1976 d'Vasarely Foundation zu Aix-en-Provence gegrënnt. 1976 ass och a senger Gebuertsstad Pécs e Vasarely-Musée opgaangen, an 1987 een am Schlass Zichy, zu Budapest.
Literatur
Jürgen Claus, "Eine architektonische Kunst: Victor Vasarely", in: Jürgen Claus, "Kunst heute", Rowohlt Verlag, 1965
Bestietnes
E Bestietnes oder e Bestietnis, e Mariage oder eng Hochzäit, ass eng sozial Unioun oder e legale Kontrakt tëscht meeschtens zwou Persounen. Déi genee Definitioun vum Bestietnes ass kulturell variabel; d'Bestietnes selwer gëllt awer als kulturell universell an am Prinzip als Institutioun an där interpersonell Relatiounen, generell intim a sexuell, unerkannt sinn. D'Bestietnes gëtt meeschtens an enger ritueller, reliéiser oder juristescher Zeremonie, der Hochzäitsfeier, formaliséiert.
Charakteristiken
An de meeschten onofhängege Länner gëtt d'legal Bestietnes als Unioun tëscht Fra a Mann definéiert, a verschidde vun deene Länner erlaben d'Polygynie, bei där e Mann méi wéi eng Fra kann hunn. Zanter 2000 hu verschidde Länner an aner Staate mat limitéierter Souveränitéit (zum Beispill e puer US-amerikanesch Bundesstaaten) d'gläichgeschlechtlecht Bestietnes legaliséiert. Zu Lëtzebuerg ass dat vum 1. Januar 2015 un de Fall. A verschidde Kulturkreesser ass d'Hochzäit virun der sexueller Aktivitéit recommandéiert oder obligatoresch.
D'Motivatiounen an d'Grënn, sech ze bestueden, kënne ganz ënnerschiddlech sinn: legal, reliéis, sozial, emotional, finanziell, sexuell a spirituell. A westleche Länner gëtt d'Bestietnes dacks an enger weltlech ziviller an/oder an enger reliéiser Zeremonie gefeiert. Den Hochzäitsakt gëtt dobäi dacks als Aart Kontrakt ugesinn a schaaft normativ oder legal Obligatioune tëscht de Partner. D'zivilt Bestietnes ass de legale Konzept vum Bestietnes vun de Regierungsinstitutiounen a spillt sech am Kader vu Gesetzer of, bei deenen déi reliéis Affiliatioun keng Roll spillt. Verschidde Kulturen erlaben eng Opléisung vun der Unioun duerch Scheedung oder Annulatioun an a verschiddene Länner si forcéiert Bestietnesser verbueden.
Nieft dem formelle Bestietnes gëtt et och nach aner Forme vun Unioun tëscht zwou oder méi Persounen, wéi e wëllt Bestietnes ("union libre"), Konkubinat an divers Forme vun ziviller Unioun wéi de PACS.
Zivilt Bestietnes
Zu Lëtzebuerg muss ee sech virun enger reliéiser Hochzäit fir d'éischt zivil bestueden. D'reliéist Bestietnes eleng ass verbueden. Déi zwéi Partner mussen awer mindestens 18 Joer al sinn. Och e Mannerjärege ka sech bestueden, mä da mussen d'Elteren oder d'Tuteure sech domat averstanen erklären. Wéinstens ee vun der zukünfteger Koppel muss seng offiziell Residenz am Groussherzogtum hunn. D'Zeremonie ass op engem Schaffdag an enger vun de Gemengen, an där si liewen an déi si selwer eraussichen. D'Hochzäit muss sech obligatoresch am Gemengenhaus ofspillen. Nëmmen "en cas d'empêchement grave" däerf e Bestietnes och bei engem vun de Partner doheem zelebréiert ginn.
Den 18. Juni 2014 ass an der Chamber eng Reform vum Bestietnes ugeholl ginn, déi d'Bestietnes och gläichgeschlechtleche Persoune opgemaach huet. Déi Reform huet ënner anerem och eng obligatoresch Visite beim Dokter ofgeschaaft an de Mindestalter vun der Fra fir sech ze bestuede vu 16 op 18 Joer eropgesat. ,
Canton de Brest-3
De Canton de Brest-3 ass eng franséisch administrativ Andeelung am Arrondissement Brest, am Departement Finistère an der Regioun Bretagne.
Bestietnes
Zivilt Bestietnes
D'Bestietnes ka wéinst dräi Motiver gescheet ginn: Verscholden, Echec vum Zesummeliewen, a mam Averständnes vun den zwéi Partner.
Reliéist Bestietnes
D'Kathoulesch Kierch freet all Koppel, déi sech well bestueden, sechs bis zéng Méint virdrun de Paschtouer ze kontaktéieren an da Course fir d'Virbereedung op d'Bestietnes ze maachen. D'Hochzäit spillt sech an enger vun den Uertschaften of, an där ee vun de Partner wunnt. Wa se an enger anerer Uertschaft zelebréiert soll ginn, da muss d'Autorisatioun vun engem vun de Paschtéier an de Residenzuertschafte vun der Koppel ugefrot ginn.
D'protestantesch Kierch stellt d'Dräifaltegkeetskierch an der Stad fir Koppelen, déi zu Lëtzebuerg wunnen, fir evangeelesch, ökumeenesch an interreliéis Bestietnesser zur Verfügung.
Saint-Jean-le-Vieux (Ain)
Saint-Jean-le-Vieux ass eng franséisch Gemeng am Departement Ain an der Regioun Auvergne-Rhône-Alpes.
Isques
Isques ass eng franséisch Gemeng am Departement Pas-de-Calais an der Regioun Hauts-de-France.
Claude Dauphin
De Claude Dauphin, gebuer als Claude Marie Eugène Legrand den 19. August 1903 zu Corbeil-Essonnes a gestuerwen de 16. November 1978 zu Paräis, war e franséische Schauspiller.
Hien ass de Papp vum Schauspiller Jean-Claude Dauphin.
De Claude Dauphin huet eng international Filmcarrière gemaach an huet a méi wéi 130 Filmer matgespillt.
Elle ne pleure pas, elle chante
Elle ne pleure pas, elle chante ass e Spillfilm aus dem Joer 2011 vum belsche Regisseur Philippe Pierpont. Et ass eng belsch-lëtzebuergesch-franséisch Koproduktioun, déi den 29. Juni 2011 hir Première zu Bréissel hat.
Ëm wat geet et?
D'Laura, eng jonk Fra, gëtt gewuer, datt hire Papp en Autosaccident hat an am Koma läit. U sengem Spidolsbett kënnt et an d'"Gespréich" mat him, an Theemen, iwwer déi et soss net schwätze konnt, kommen un d'Dagesliicht...
Trivia
D'Geschicht existéiert ënner deem selwechtent Titel och als Comic, deen 2004 vum Éric Corbeyran erzielt a vum Thierry Murat gezeechent gouf.
D'Erika Sainte gouf fir hir Roll als Laura mam Magritte du cinéma als beschten Nowuessschauspillerin ausgezeechent.
Helmut Newton
Den Helmut Newton, gebuer den 31. Oktober 1920 zu Berlin als Helmut Neustädter a gestuerwen den 23. Januar 2004 zu Los Angeles, war en australesche Fotograf mat däitschen Originnen.
Liewen
Den Helmut Newton gouf 1920 als Jong vun enger gutt situéierter jiddescher Knäppfabrikantefamill Neustätter zu Berlin gebuer. 1936 huet hie säi Lycée ofgebrach fir bei der deemools bekannter Berliner Fotografin Yva (Else Neuländer-Simon) eng Léier als Fotograf ze maachen. Mat 18 Joer huet hie seng Léier ofgebrach an ass op Singapur ausgewandert.
1940 goung en an Australien, wou e bis 1945 als Camionschauffeur fir d'Arméi a bei der Eisebunn geschafft huet. Duerno het en e Fotostudio zu Melbourne opgemaach. 1946 gouf en Australier. 1948 huet en d'Schauspillerin June Browne (Schauspillerpseudonym: June Brunell) bestuet, mat där e bis zu sengem Doud zesummebliwwen ass.
Vun 1956 un huet den Helmut Newton fir d'australesch Editioun vun der Vogue geschafft, no an no och fir déi aner Editioune vun där Zäitschrëft, sou wéi och fir aner Moudmagazinen. Zanter den 1970er Jore war den Newton ee vun de meeschtgefroten an deierste Moud-, Publicitéits-, Portrait- an Nu-fotografen vun der Welt. 1976, wéi den Newton schonn 56. Joer al war, koum säin éischte Billerband White Women eraus.
Vun 1981 un hunn den Helmut an d'June Newton zu Monaco an zu Los Angeles gewunnt. Den Helmut Newton ass mat 83 Joer no engem Autosaccident zu Los Angeles gestuerwen. Op säi Wonsch gouf en zu Berlin begruewen.
Lacus Hiemalis
Déi kleng Mieresfläch huet e mëttleren Duerchmiesser vu 50 Kilometer a läit op der äerdzougedréiter Moundsäit bei de selenographesche Koordinate 15 Grad Nord a 14 Grad Ost.
Ëmginn ass de Séi am Nordweste vum Lacus Gaudii, am Weste vum Lacus Lenitatis an am Nordoste vum 14 Kilometer breede Krater Daubrée, deem säi Grond och vu Lava iwwerflut gi war. An nordëstlecher Géigend ass de Rand vum Mare Serenitatis deen am Duerchmiesser 27 Kilometer grousse Krater Menelaus.
L'ours et la poupée
L'ours et la poupée ass e franséische Film vum Michel Deville aus dem Joer 1969.
Canton de Brest-4
De Canton de Brest-4 ass eng franséisch administrativ Andeelung am Arrondissement Brest, am Departement Finistère an der Regioun Bretagne.
L'ours et la poupée
Ëm wat geet et am Film?
De Museker Gaspard begéint déi jonk a schéi Félicia. D'Félicia iwwerzeegt vu sech mécht dem Gaspard Avancen. De Gaspard awer reagéiert guer net op déi…
Castelnau-de-Mandailles
D'Gemeng läit um Uwänner vum Lot deen och seng Südgrenz do mécht. De Barrage vu Castelnau-Lassout deen deelweis um Territoire vun der Gemeng läit ass de gréissten um Lot.
Duerch déi kleng Uertschaft L'Estrade leeft de Jakobswee, an zwar de Wee dee vu Le Puy-en-Velay fortgeet an dee Via Podiensis heescht.
Mario Vandivinit
De Mario Vandivinit, gebuer 1951 zu Remerschen, ass e lëtzebuergesche Moler.
Balaives-et-Butz
Balaives-et-Butz ass eng franséisch Uertschaft a fréier Gemeng am Departement Ardennes an der Grand Est.
Den éischte Januar 2019 huet se mat den Nopeschgemenge Flize, Boutancourt an Élan fusionéiert fir déi nei Gemeng Flize ze bilden.
Maeson
De Maeson, och Maeson vu Megara (op Algriichesch: Μαίσων), war en algriichesche Schauspiller an theatraleschen Innovateur. Säi Gebuertsdatum a seng Gebuertsplaz sinn onkloer: hien huet warscheinlech um Enn vum 5. Joerhonnert v. Chr. gelieft, an ass entweeder zu Megara Hyblaea op Sizilien oder zu Megara an Attika op d'Welt komm.
Jungholtz
Jungholtz ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
Maeson
Hien huet am Kaméidisgenre gespillt a war eng wichteg Figur an der lokaler Kaméidisschoul. Seng Personnagë ware bekannt wéinst hire spezifesch deftege Witzer (sougenannt "maesonesch Witzer" ; grc: σκώμματα μαισωνικά).
Jungholtz
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Novalis
Den Novalis, gebuer den 2. Mee 1772 um Schlass Oberwiederstedt a gestuerwen de 25. Mäerz 1801 zu Weißenfels, mam richtegen Numm Georg Philipp Friedrich von Hardenberg, war en däitsche Schrëftsteller vun der Fréiromantik a Philosoph.
Den Novalis war dat zweet vun eelef Kanner. 1794 huet hie säin Droitsstudium, dat en zu Jena, Leipzig a Wittenberg gemaach hat, ofgeschloss. Am Mäerz 1795 huet hie sech mat der zwielefjäreger Sophie von Kühn fiancéiert, ouni datt seng Elteren eppes dovu wossten. No hirem Doud, 1797, goung hien op Freiberg viru studéieren, virun allem Chimie a Physik. 1798 huet hie sech mat der Julie von Charpentier verloobt, ma wéinst senger méintelaanger Kränkt, un där en 1801 gestuerwen ass, koum et net méi zum Bestietnes.
A sengem Wierk fënnt een eng Rëtsch typesch romantesch Theemen, wéi d'Verlaangeren, Melancholie, Verlaangeren nom Doud, ... Och d'Motiv vun der Nuecht spillt eng wichteg Roll a senge Gedichter (Hymnen an die Nacht, 1799-1800). D'Nuecht ass doran de Schlëssel, fir d'Welt se begräifen, well se d'Ae vun der Séil opméich. Déi Blo Blumm déi als éischt am Heinrich von Ofterdingen virkënnt, ass e Motiv, dat besonnesch mam Novalis verbonnen ass, an an där verschidden Elementer zesummekommen: Dram, Poesie, Léift, an de Wonsch no Onendlechkeet. Dem Novalis säi Wierk ass fragmentaresch bliwwen. Eng Partie Texter goufe 1798 zesummen a Glaube und Liebe oder der König und die Königin erausbruecht. 1799 huet hien an Die Christenheit oder Europa seng Visioun vun der europäescher Kultur beschriwwen (am Stil vum Chateaubriand). Si géif am Mëttelalter ufänken an hätt mat der Franséischer Revolutioun en Déifpunkt erreecht, no deem et nees biergop géing.
Vun Hymnen an die Nacht sinn zwou Versioune bekannt: eng ursprénglech, mat fräie Versen, an eng a Form vu rhythmescher Prosa, déi an der Zäitschrëft "Athenäum" vun de Bridder Schlegel erauskoum.
Den Novalis huet och un engem Roman geschafft, Heinrich von Ofterdingen, deen en awer net méi fäerdeg krut.
Den Novalis hat e groussen Afloss op den europäesche Symbolismus.
Fragmenter
Epik
Philosophie
Dom-le-Mesnil
Dom-le-Mesnil ass eng franséisch Uertschaft a Gemeng am Departement Ardennes an der Grand Est.
Maeson
De Maeson gouf och als Erfinder vun de Maske vum Sklav, dem Kach a vun anere Personnagen aus de Bouffonszeene bekannt.
Morville-sur-Seille
Morville-sur-Seille  ass eng franséisch Gemeng am Departement Meurthe-et-Moselle an der Regioun Grand Est.
D'Uertschaft war am Éischte Weltkrich komplett zerstéiert ginn.
Sumo (Kënschtler)
De Sumo, gebuer den 9. Dezember 1976 als Christian Pearson zu Rustington, West Sussex, England, ass en däitsche Graffiti-Artist, Moler a Galerist deen zu Lëtzebuerg opgewuess ass an och do schafft.
Hien huet zu London Grafikdesign studéiert.
Liewen a Karriär
De Sumo huet a senger Karriär bei villen Ausstellunge matgemaach. Déi éischt war 2003 am Ale Stadhaus zu Déifferdeng wou hien zesumme mat aneren Artisten wéi ë. a. dem Alexone seng Wierker gewisen huet. Aner Ausstellunge waren 2012 de "Goodbye Monopol " zu Déifferdeng oder och "d'Schwaarzt Haus" an der Rue de la Semois an der Stad am Joer 2018.
2012 ass d'Firma Metaform Architects un hien erugetrueden mat der Demande, e Gebai an der Zéissenger Strooss an der Stad nei ze gestalten. A klengster Detailaarbecht ass sou eng Fassad an en Interieur ganz am Sumo sengem Stil entstanen.
Och am Atelier an der Hollerecher Strooss ass seng Konscht op de Maueren ze gesinn.
2021 huet hien an Zesummenaarbecht mam Porsche Zenter Roost um Rouscht e Porsche Taycan handbemoolt. Dat selwecht Joer huet hien den Design vun zwéi Fligere vun der Luxair gemaach.
Him gehéiert zanter 2018 eng Galerie an der Stad Lëtzebuerg.
2022 war hien den éischte Kënschtler deen am Stater Graffiti- a Streetartprojet « LE MUR » matgemaach huet.
Lëscht vun de Staatspresidente vun Indien
Dëst ass d' Lëscht vun de Staatspresidente vun Indien, vun 1950 bis haut. † De Rajendra Prasad war scho vun 1950 u President, formell gewielt vum Electoral College gouf hien awer eréischt 1952.
Um Spaweck
President van India
Video Clip Awards
D'Video Clip Awards, kuerz VCA, waren eng Präisszeremonie, bei där tëscht 2013 an 2017 all Joer d'Museksvideoe vu lëtzebuergesche Kënschtler ausgezeechent goufen.
Hannergrond an Organisatioun
2013 huet d'Rockhal déi éischt Editioun vun de Video Clip Awards organiséiert, als Deel vum Sonic Visions, engem Musekfestival an Musekskonferenz.
Eligibel ware Museksvideoe vu Kënschtler a Gruppen, déi zu Lëtzebuerg gewunnt hunn, a Videoe vun internationale Kënschtler a Gruppen, bei deenen de Regisseur zu Lëtzebuerg gewunnt huet.
Fënnef Joer méi spéit, 2018, gouf dunn déi éischt an eenzeg Editioun vun de Luxembourg Music Awards organiséiert, fir déi national Kënschtler a Museksgruppe weider ze ënnerstëtzen. Am Kader dovu gouf dunn och e Präis fir de "Best Music Video" verdeelt.
Ken Swofford
De Ken Swofford, gebuer Kenneth Charles Swofford de 25. Juli 1933 zu Du Quoin am US-Bundesstaat Illinois a gestuerwen den 1. November 2018 zu Pacific Grove am Bundesstaat Kalifornien, war en US-amerikanesche Filmschauspiller. Hien huet seng Carrière 1962 ugefaangen
Aretha Franklin
D'Aretha Louise Franklin, gebuer de 25. Mäerz 1942 zu Memphis a gestuerwen de 16. August 2018 zu Detroit, war eng amerikanesch Soul-Sängerin, Instrumentalistin a Pianistin.
D'Aretha Franklin gouf och d'„First Lady of Soul“ oder „Queen of Soul“ genannt. Hire musikalesche Spektrum huet och den R&B, Gospel, Jazz bis hin zum Pop an Dance abegraff. An hirer joerzéngtelaanger Carrière gouf si e puermol mam Grammy, dem wichtegsten amerikanesche Musekspräis ausgezeechent.
Hiren Nummer-Eent-Hit Respect gouf d'Lidd vun der afroamerikanescher Befreiungs- an der Fraebeweegung. 1987 gouf si als éischt Fra an d'Rock and Roll Hall of Fame opgeholl. D'Musekszäitschrëft Rolling Stone huet si 2010 zur beschter Sängerin vun allen Zäite gekréint. D'Aretha Franklin gehéiert zu den Interprete mat de meescht verkaafte Placke weltwäit.
Jean-Nicolas Klensch
Et gëtt verschidde Persounen déi Jean-Nicolas Klensch heeschen:
Canton de Brest-5
De Canton de Brest-5 ass eng franséisch administrativ Andeelung am Arrondissement Brest, am Departement Finistère an der Regioun Bretagne.
Lunar Orbiter
Lunar Orbiter ass den Numm vu fënnef US-amerikanesche Moundsonden, déi tëscht 1966 an 1968 als Orbiter den Äerdmound an enger noer Moundëmlafbunn ëmkreest hunn, fir en ze vermoossen an d'Schwéierfeld z'analyséieren.
Déi fënnef Raumsonden déi vun der NASA vum 10. August 1966 un, an Ofstänn vun 88 bis 90 Deeg gestart goufen, waren all erfollegräich, nëmmen den drëtten Orbiter hat kleng Ausfäll. D'Fotoen an d'Moossdate waren d'Grondlag fir e geneeë Moundatlas, deen 1968 gemaach gouf an och d'Moundrécksäit erfaasst huet.
Missioun
D'Haaptaufgab vum Lunar Orbiter war fir d'Uewerfläch vum Äerdmound fotografesch genee ze kartéieren. Mat Hëllef vu Biller sollten da Landeplaze fir déi bemannt Moundlandunge vun den Apollo-Raumflich erausgesicht ginn. Weider goufen éischt selenodesesch Versich gemaach, fir den Äerdmound (griich. Selene) a säi Schwéierfeld auszemoossen. Och de bannenzegen Opbau vum Äerdtrabant an déi sougenannt Masconen ënner der Moundkuuscht waren e Fuerschungsthema.
D'Lunar-Orbiter-Missiounen 1 bis 5 waren d'Fortsetzung vun de Ranger-Exploratiounen 1964/65 vun dräi Moundregiounen (17.000 Fotoe vu Ranger 7 bis 9, dorënner extreem no Fotoe virum Opschlag um Mound). Si waren ongeféier gläichzäiteg mat de Surveyor-Missiounen 1 bis 7 an hire mëlle Landungen. Éischt Rakéitentester fir d'Erreeche vu Moundëmlafbunne waren 1960 mat zwou Pioneer-Sonden an 1964 am Ranger-Programm.
D'Sonde goufen mat enger zweestufeger Atlas-Agena-D-Rakéit gestart a sinn an eng staark elliptesch Ëmlafbunn ëm de Mound eragedréint, där hire Periselen (moundnooste Punkt) ronn 200 Kilometer iwwer der Uewerfläch louch. Par rapport zur lunarer Kreesbunnvitess waren d'Bunnvitessen ëm e puer Prozent méi lues.
D'Lunar Orbiter 1 bis 3 haten Ëmlafbunne mat niddrege Bunnschréien, déi nëmmen iwwer Gebidder an der Géigend vum Equator gefouert hunn. D'Lunar Orbiter 4 a 5 goufen dogéint op polar Ëmlafbunne bruecht, déi eng Kartéierung vun der kompletter Mounduewerfläch erlaabt hunn.
Technesch Ausrëschtung
D'Sonden haten eng Héicht vun 1,68 Meter an eng Breet vu 5,65 Meter, gemooss iwwer d'ausgebreeten Antennen. D'Startmass je no Orbiter tëscht 386 an 391 Kilogramm gependelt. Dat méi dacks gezünnte Bunnkorrekturdreifwierk huet mat Aerozin 50 a Stéckstofftetroxid geschafft an hat e Schub vu ronn 450 Newton geliwwert.
Et goufen zwou Kamerae mat engem Wäitwénkel- resp. engem Teleobjektiv benotzt. Fotoe goufe puerweis niewenenee gemaach, woubäi de Billerausschnëtt vum Teleobjektiv ëmmer am Zentrum vun der Wäitwénkelfoto louch. Wärend der Beliichtung gouf de Film beweegt, fir d'Vitess vum Raumgefier auszegläichen. Als Film gouf onperforéierte 70-mm-Film vum Typ Kodak Special High Definition Aerial Film (SO-368) benotzt, vun deem 79 Meter matgefouert goufen. Dëse Film gouf automatesch duerch Kontakt mam sougenannte Kodak-Bimat-Film entwéckelt a fixéiert. No Ofschloss vun de Fotoe konnt de Negativfilm dann vum Enn bis zum Ufank elektronesch ofgetascht an op d'Aerd gefunkt ginn. Dozou huet e Liichtstraal mat engem Duerchmiesser vun 0,005 mm de Film a Quersträife (framelets) vun 2,68 mm Breet mat 17.000 Zeilen ofgescannt. Dono gouf de Film ëm 2,54 mm weidertransportéiert an déi nächst Sträif gescannt. De Scan vun engem kompletten Bildpuer hat 43 Minutte gebraucht.
Op der Äerd goufen déi empfaange Bildsignaler op Datebänner gespäichert a jiddwer Sträif gouf vun engem Kathodestraalrouer op 35-mm-Film beliicht, aus deem een duerch Uneneeleeën Replike vun der ufänglecher Foto maache konnt. Doduerch erkläre sech d'Sträifen op de Lunar-Orbiter-Fotoen.
Resultater
D'Lunar-Orbiter-Sonden hunn de Mound mat enger Genauegkeet vu 60 Meter kartéiert. De Moundatlas deen draus entstanen ass gehéiert bis haut zum Standard vun der Moundfuerschung. Déi potentiell Apollo-Landeplaze goufe ganz besonnesch gutt fotograféiert, mat Opléisunge bis zu 2 Meter. Besonnesch d'Schifusiichten mat Teleoptik gehéieren zu den interessante Fotoe vun hirer Zäit. Virun allem d'Bild (vum 23. August 1966) vun der Äerd déi iwwer der Mounduewerfläch opgeet, goung an d'Geschicht an. Lunar Orbiter war och den éischten US-Sondeprogramm, bei deem et kee gravéierende Feelschlag gouf.
Am Nieweprogramm war d'Beschafe vu prezise Bunndate fir d'Analys vum lunare Gravitatiounsfeld erfollegräich. Mat deenen Date konnte fir d'éischt Masconen nogewise ginn.
Digitaliséierung
Am Ament ginn all 1.500 Datebänner vun de fënnef Lunar Orbiter-Missiounen am Kader vum Lunar Orbiter Image Recovery Project (LOIRP) digitaliséiert. Leeter vum Projet ass den Dennis Wingo, deen e klengt Team vun Ingenieure leet. Déi héich Opléisung an Detailléiertheet vun den nees hiergestallte Fotoen iwwertreffe bis haut (Stand 2010) all aner Biller, déi et vum Mound gëtt. Duerch dës héich Qualitéit vun den nees hiergestallte Fotoe wäert et elo méiglech sinn, e Vergläich mat anere Fotoe vum Mound– vläicht deenen, déi de Lunar Reconnaissance Orbiter zanter 2009 opgeholl huet – duerchzeuféieren souwéi Verännerungen op der Mounduewerfläch (z. B. duerch tëschenzäitlech Meteoritenaschléi) dokumentéieren ze kënnen. D'US-Raumfaartagentur finanzéiert de gréissten Deel vun der LOIRP-Fuerschung. Si stellt och d'Gebai, an deem d'Team schafft: E fréiere McDonald's-Restaurant um Terrain vum NASA Ames Research Center zu Mountain View, dat dowéinst humoristesch McMoon's genannt gëtt.
Buerg
Eng Buerg ass eng befestegt Struktur, fir gewéinlech gebaut a bewunnt vun den Adelegen am Mëttelalter an Europa, am Mëttleren Osten an an Asien.
D'Definitioun wat alles als ënner dem Begrëff Buerg duerchgeet huet mat der Zäit variéiert, an ass och haut diskutéiert, mä gemenkerhand zielt een dozou all privat befestegt Residenz vun engem Här oder engem Adelegen. Dat ënnerscheet d'Buerg vum Schlass, wat net befestegt war, vun enger Festung déi bal ni Adelsresidenz war, a vun enger Stadbefestegung déi eng ëffentlech Ofwier war.
D'Buergen hunn hiert Ëmland militäresch beherrscht, souwuel offensiv als Basis vun där aus Ugrëffer gestart konnte ginn, wéi och defensiv als Schutz géint Feinden. Se waren awer och administrativ Zentren, Muechtsymboler, politesch Mëttelpunkten (Sëtz vun der Herrschaft) a wirtschaftlech Kontrollapparater (am urbane Raum hu se déi lokal Populatioun an d'Handelsweeër kontrolléiert, am ländleche Raum dacks wichteg Liewenselementer wéi eng Millen, en Uewen, e Weier, e Waasserlaf oder fruchtbare Buedem.
Geschicht
D'Buerg ass eng europäesch Innovatioun aus dem 9. Joerhonnert nom Ausernanerfale vum gëeente fränkesche Räich, deem säi Gebitt dunn ënner Hären a Prënzen opgedeelt gouf.
Déi alleréischt Strukture waren aus Buedem an Holz, sou wéi d'Mott. Et kann een dora schonn eng éischt Form vum Buergfrid erkennen, dee spéider als lescht Réckzuchsplaz gedéngt huet.
Duerno goufen déi Strukture mat stenge Gebaier ersat. Déi éischt Buergen am haitege Gebitt vu Lëtzebuerg sinn Esch-Sauer (926), Pëtten (wuel 960 oder virdrun) an de Bockfiels (no 963).
Am spéiden 12. a fréien 13. Joerhonnert gouf d'Ofwier weider verbessert, et koumen ëmmer méi Tierm derbäi déi d'Flanke kontrolléiert hunn, et goufe Verdeedegungsniveauen opgebaut ee bannent deem anere sou datt se alleguerte gläichzäiteg aktiv konnte sinn an der Buerg eng maximal Feierkraaft ginn hunn. Et koumen awer och net-militäresch Elementer op, wéi e Palas mat representativem Rittersall, e méi komfortable Wunntrakt, eng Kapell, oder laang konzentresch Zoufaartsweeër fir ze beandrocken. Obwuel d'Kanounepolfer an Europa schonn am 14. Joerhonnert agefouert gouf huet et de Buergbau eréischt am 15. Joerhonnert signifikant beaflosst, wéi d'Artillerie staark genuch gouf fir stenge Mauere kënnen ze duerchbriechen. Et sinn zwar nach weider Buerge bis an d'16. Joerhonnert era gebaut ginn, mä déi nei Technike fir dem Kanounebeschoss standzehalen hunn déi Plazen ze vill onkomfortabel gemaach fir nach dran ze liewen.
Priay
Priay ass eng franséisch Gemeng am Departement Ain an der Regioun Auvergne-Rhône-Alpes.
Buerg
Geschicht
Sou goufen d'Buerge mat der Zäit opginn, un Net-Adeleger verkaaft, oder ëm- an iwwerbaut ginn. Si hunn engersäits Artilleriefestunge Plaz gemaach, ouni Roll an der ziviller Administratioun, an anerersäits de Landsëtzer a Schlässer ouni Defensivschutz.
Wayne Wang
De Wayne Wang, gebuer den 12. Januar 1949 zu Hongkong, ass en US-amerikanesche Filmregisseur, Dréibuchauteur a Filmproduzent.
Benjamin ou Les mémoires d'un puceau
Benjamin ou Les mémoires d'un puceau ass e franséische Film vum Michel Deville aus dem Joer 1968.
Ëm wat geet et am Film?
De Benjamin kënnt am Alter vu 17 Joer op d'Schlass vu senger Tata Gabrielle de Valandry. Am Schlass waarde vill jonk an eeler Dammen op de Benjamin…
Auszeechnungen
De Film krut 1967 de Louis-Delluc Präis
Paul Gray
Säi Liewen
De Paul Gray ass 1972 zu Urbandale gebuer. E puer Joer méi spéit ass hien op Des Moines geplënnert, wou hien d'Bassgittar fir sech entdeckt huet. Wei hien 19 Joer al war, huet hien an der Band VeXX gespillt. 3 Joer méi spéit ass hien enger anerer Band mam Numm BodyPit bäigetrueden. Do huet hien ënner anerem de Mick Thomson, mat deem hie spéider bei Slipknot gespillt huet, kennegeléiert. Leider hat de Paul Gray eng liicht Häerzerkrankung, déi awer net weider vu Bedeitung war. 1995 huet hie mat e puer Kolleegen eng nei Band gegrënnt, déi si Slipknot, wat souvill heescht wéi Henkersknuet, genannt hunn. De Shawn Crahan op der Perkussioun ass deen eenzege vun den Grënnungsmemberen, deen haut nach an der Band spillt. An där Band war hien d' #2, oder krut och dacks de Spëtznumm Balls. Net seele gouf hien och The Pig genannt. Dëst lenkt sech vu senger Mask, wéi all d'Slipknot-Memberen iwwregens eng dréit, of. Am Ufank war et eng Mask mat engem Schwéngsgesiicht, spéider hat hien eng schwaarz Mask, déi un den Hannibal Lecter erënnert huet. E schockanten Tëschefall gouf et am Summer 2003: De Paul Gray gouf vun der Police festgeholl, well hien ënner héijem Drogekonsum Auto gefuer ass an dobäi nach Marihuana bei sech hat.
De 24. Mee 2010 gouf de Paul Dedrick Gray mueres géint 11 Auer a sengem Hotelszëmmer a senger Gebuertsstad Urbandale doudeg opfonnt. Eng éischt Autopsie war ouni Erfolleg, no enger zweeter toxikologescher Ënnersichung huet sech erausgestallt, datt hien un enger Iwwerdosis Morphium a Fentanyl gestuerwe war. Een aneren entscheedende Faktor vu sengem Doud war seng Häerzerkrankung déi hien hat.
Säin Ekipement
De Paul Gray huet gréisstendeels op engem Ibanez Paul Gray Signature-Bass gespillt. Hie war Lénkshänner, soudatt hien och speziell Lénkshänner-Gittare benotzt huet. Nieft sengem Signature-Modell huet hien och nach op Bassgittare vum Produzent Warwick gespillt. Bis op eng Ausnam haten all seng Bassgittare 4 Säiten. Säi Verstäerker war e 1600-Watt Basscombo vun der Mark Peavey.
Wikipedia op Däitsch
D'Wikipedia op Däitsch (oder och: Däitsch Wikipedia) ass d'Versioun op Däitsch vun der Online-Enzyklopedie Wikipedia. Mat iwwer 1.800.000 Artikelen (Stand November 2015) ass si no der englescher an der schweedescher déi drëttgréisst Wikipedia-Editioun (awer déi schweedesch besteet gréisstensdeels aus vum Computerprogramm Lsjbot erstallten Artikelen).
Geschicht
Si gouf de 16. Mäerz 2001 als éischt weider Sproocheditioun eng zwéi Méint no der englescher Wikipedia gegrënnt, déi éischt Artikele koumen am Mee 2001 vun der däitscher Nupedia-Iwwersetzerequipe. Deemools gouf nach d'UseModWiki-Software gebraucht, déi leider al Artikelversiounen no zwou Wochen automatesch geläscht huet, wouduerch d'Versiounsgeschicht vun der Ufankszäit nëmmen onvollstänneg erhale blouf. Den 28. August 2002 gouf dunn déi däitsch Wikipedia op eng eegens fir Wikipedia entwéckelt Software ëmgestallt (Phas III: Aféierung vu MediaWiki).
Den 19. August 2001 hat déi däitsch Wikipedia 1000 Säiten. Uganks ass d'Enzyklopedie nëmme relativ lues gewuess, soudatt et anerhallef Joer gedauert huet bis de 24. Januar 2003 de Meilestee vun 10.000 Artikelen erreecht gouf.
De 24. Februar 2004 an an den Deeg duerno hu fir d'éischt grouss Medien an Däitschland iwwer Wikipedia bericht, ugefaange mat Spiegel Online an den ARD Tagesthemen. Bannent kierzter Zäit hu sech sou d'Benotzerzuelen an d'Säitenzougrëff verduebelt, an d'Server hate Krämpes mat deem Ustuerm fäerdegzeginn. Den 13. Juni 2004 gouf de Veräin Wikimedia Deutschland – Gesellschaft zur Förderung Freien Wissens e. V. gegrënnt, en Chapter vun der US-amerikanescher Wikimedia Foundation Inc..
De milliounsten Artikel an der däitscher Wikipedia gouf de 27. Dezember 2009 geschriwwen, et war "de:Ernie Wasson".
Koronis-Asteroiden
D'Koronis-Asteroide sinn eng Famill vun Asteroiden an der Haaptceinture tëscht Mars a Jupiter. Se si virun op d'mannst zwou Milliarde Joer bei enger katastrophaler Kollisioun tëscht zwéi grousse Kierper entstanen. D'Famill ass nom Asteroid (158) Koronis genannt. De gréisste bekannte Member (208) Lacrimosa huet en Duerchmiesser vu ronn 41 km. Iwwer 300 Koronis-Asteroide goufe fonnt, awer nëmme ronn 20 Membere si méi grouss wéi 20 km am Duerchmiesser.
Den 28. August 1993 war d'Raumsond Galileo beim Koronismember (243) Ida laanschgeflunn.
Pat O'Connor (Filmregisseur)
De Pat O’Connor, gebuer am Joer 1943 zu Ardmore an Irland, ass en iresche Filmregisseur.
Hien ass zanter 1990 mat der Schauspillerin Mary Elizabeth Mastrantonio bestuet.
Die unsichtbaren Krallen des Dr. Mabuse
Die unsichtbaren Krallen des Dr. Mabuse ass en däitsche Film vum Harald Reinl aus dem Joer 1962.
Ëm wat geet et am Film?
Den FBI-Agent Joe Como sicht nom Dr. Mabuse deen d'Welt erëm an Otem hält...
Vëlospist PC12
D', och nach Atertpist, offiziell Itinéraire cyclable de l'Attert, ass eng vun den 41 Vëlosstrecke vum nationale Reseau zu Lëtzebuerg.
Streck
Se féiert laanscht oder duerch follgend Uertschaften: Péiteng, Uewerkäerjeng, Kënzeg, Grass, Koler, Klengbetten, Hoen, Stengefort, Äischen, Huewel, Näerden, Useldeng, Béiwen-Atert, Biissen, Colmer a Bierg.
Uschlëss un aner Pisten
D'Atertpist huet ënnerwee Uschlëss un aner Pisten:
HAT-P-2b
Den HAT-P-2b ass en Exoplanéit, deen all 5,633 Deeg ronderëm de Gielen Zwerg HAT-P-2 kreest. Wéinst senger héijer Mass gëtt ugeholl, datt et sech ëm e Gasplanéit handelt.
Entdeckung
De Planéit gouf am Joer 2007 vum HATNet Projet mat Hëllef vun der Transitmethod entdeckt.
Ëmlaf a Mass
De Planéit kreest op enger Distanz vun zirka 0,0685 Astronomeschen Eenheeten ëm säi Stär an huet eng Mass vun zirka 2.900 Äerdmasse respektiv 8,7 Jupitermassen. Säi Radius gouf mat 66.000 (±6 Prozent) Kilometer gemooss.
Raphaël ou le débauché
Raphaël ou le Débauché ass e franséisch-italieenesche Film vum Michel Deville aus dem Joer 1971.
Ëm wat geet et am Film?
D'Aurore de Chéroy, eng jonk Wittfra verléift sech an de Raphaël de Loris, en zyneschen Dandy…
Wattwiller
Wattwiller ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Nesles
Nesles ass eng franséisch Gemeng am Departement Pas-de-Calais an der Regioun Hauts-de-France.
Arminia Dorpatensis
Si gouf 1850 gegrënnt a vereent Studente vun der Universitéit Tartu. Hir Memberen nenne sech „Arminen“. D'Faarwe vun der Arminia si Schwaarz-Wäiss-Gold. Nei Membere gi Füxe genannt an droen e Fuxeband an de Faarwe Schwaarz-Gold. Der Arminia hir Devise ass „Jumal, Vabadus, Isamaa!“ (lëtzebuergesch: Gott, Fräiheet, Pappeland!).
Den estesche Märtyrer Traugott Hahn war e Member vun der Arminia.
Rue Munster
D' (am Lëtzebuerger Sproochgebrauch: Mënstergaass) ass eng Strooss am Gronn an der Stad Lëtzebuerg.
Si huet hiren Ufank Op der Schmëdd, leeft iwwer d'Grënnesch Uelzechtbréck, dréint dann a Richtung Norden a féiert weider bis bei den Agank vun Neimënster.
Geschicht
D'Gaass, déi bei dat aalt Klouschter gefouert huet, huet am 14. a 15. Joerhonnert Schelmergasse geheescht, als Uspillung dorop, datt den Henker hei gewunnt huet. „Schelmer“ kënnt aus dem Mëttelhéichdäitschen an housch esouvill wéi doudege Kierper . Am 17. an 18. Joerhonnert war et d ' Henkeschgaass (nach ëmmer als Uspillung op den Henker) an duerno d'Hospizstraße mat Referenz op den Hospiz am Gebai, an deem méi spéit de Fraeprisong dra war.
Den Odonym Rue Munster deen d'Strooss duerno krut, ass zeréckzeféieren op d'Benediktinerabtei Neimënster déi an der Mëtt vum 16. Joerhonnert do gegrënnt gouf.
Um Enn vum 18. Joerhonnert huet de Bäcker Adam Bastien am Haus 16 gewunnt. Wéi d'Abtei Neimënster 1796 vun de franséische Revolutionäre sekulariséiert gouf, huet hien dem Jang de Blannen seng Schanken an enger Grott hannert sengem Haus verstoppt, ier se méi spéit op Mettlach transportéiert goufen.
Pont-d'Ain
Pont-d'Ain ass eng franséisch Gemeng am Departement Ain an der Regioun Auvergne-Rhône-Alpes.
Telefonskabinn
Eng Telefonskabinn ass eng eppes iwwer maanshéicht kleng Kabaischen, déi meeschtens am ëffentleche Raum steet, an an där en Telefon installéiert ass.
D'Kabaischen (dacks aus Glas, oder op d'mannst mat Fënsteren) déngt dozou, den Telefon (an de Benotzer) viru Reen a Kaméidi ze schützen. Den Telefonsapparat an enger Kabinn funktionéiert meeschtens (ausser fir Noutriff), mat Mënzen oder mat am Viraus kaaften Telefonskaarten. Et kann ee sech och do uruffe loossen.
Zanter der allgemenger Verbreedung vum Handy ginn d'Telefonskabinne méi rar, well et ëmmer manner Leit gëtt, déi drop zeréckgräifen.
An Europa schreiwe Gesetzer vir, op wéi vill Awunner eng ëffentlech Telefonskabinn muss kommen.
Zu Lëtzebuerg
Zu Lëtzebuerg gouf et am Joer 2015 329 Telefonskabinnen. Dobäi komme 24 Telefonen an ëffentleche Gebaier, déi mat Telefonskaart fonctionéieren. Se sinn no der Awunnerzuel verdeelt: an der Stad Lëtzebuerg waren et der 49, zu Esch-Uelzecht eelef, zu Diddeleng der aacht, zu Déifferdeng der sechs, asw. Am Mount goufen an der Moyenne 95,83 Uriff pro Kabinn gemaach.
Verdeelung no Kanton (2015)
Bis 2021 sinn déi 20 lescht Kabinnen am Land ewech geholl, déi Jore virdru sinn et der 10 am Joer gewiescht. Eng ronn 25 fix Telefonen, notamment um Findel hänken nach doruechter. Déi wäerten awer och an den nächste Joren ewech geholl ginn.
Selenodesie
Selenodesie ass d'Wëssenschaft vum Vermoosse vum Äerdmound a vu sengem Schwéierfeld.
D'Selenodesie huet och wéi d'Geodesie geometresch an dynamesch Methoden, huet awer am Géigesaz zu terrestresche Vermoossunge mam Problem vun de groussen Distanzen (méi schwaach Moosssignaler, méi grouss Stéierungen) an déi vun der Äerd aus net siichtbarer Moundrécksäit ze kämpfen.
Erfollegräich Methode si bis elo d'Fërderung vu prezise Bunndaten an hir Analys fir d'Bestëmmung vum lunare Gravitatiounsfeld. Zum Beispill konnte mat Hëllef vun de Mound-Orbiteren déi sougenannt Masconen – staark Massekonzentratiounen am Ënnergronn vum Mound – nogewise ginn. Och d'Tatsaach vum exzentresche Moundmëttelpunkt – bedéngt duerch déi gebonne Rotatioun vum Mound – gouf aus Bunnstéierunge vu Moundsatellitten ofgeleet.
Élan (Ardennes)
Élan ass eng franséisch Uertschaft a fréier Gemeng am Departement Ardennes an der Grand Est.
L'apprenti salaud
L'apprenti salaud ass e franséische Film vum Michel Deville aus dem Joer 1977.
Selenodesie
Gutt Resultater huet och eng Aart Triangulatioun vun Ëmlafbunnen ëm de Mound bruecht. D'Fotoe vun de Raumsonde, vun der Mounduewerfläch, goufe benotzt, fir hir Bunnen iwwer der Moundrécksäit no Aart vum Réckwäertsschnëtt ze berechnen. Och domat konnt – nieft geometreschen Date vum Mound – seng Schwéierpunkt-Anomalie bestëmmt ginn.
Élan (Ardennes)
Den éischte Januar 2019 huet se mat den Nopeschgemenge Balaives-et-Butz, Boutancourt a Flize fusionéiert fir déi nei Gemeng Flize ze bilden.
Mercury-Little-Joe 1B
Little Joe 1B (LJ-1B) war en Testfluch am Kader vum Mercury-Programm.
Well mat de béide Missioune virdrun, der Little-Joe 1 an der Little-Joe 1A kee Fluchofbroch wärend der maximaler aerodynamescher Belaaschtung simuléiert konnt ginn, sollt dat mat dëser Missioun gemaach ginn. U Bord vun der Kapsel war d'Rhesusäffin (Macaca mulatta) Miss Sam. Si gouf, wéi hire Virgänger Sam vum Fluch Little-Joe 2, no der US Air Force School of Aviation Medicine genannt. Déi Kéier war de Fluchofbroch um gewënschten Zäitpunkt gelongen an d'Miss Sam war 28 Sekonnen der Schwéierlosegkeet ausgesat. D'Kapsel gouf no der Waasserlandung vun engem Helikopter aus dem Mier gefëscht a war scho 45 Minutte nom Start nees op Wallops Island.
D'Maximalvitess war 3.307 km/h, déi maximal Acceleratioun hat 4,5 g. D'Kapsel hat eng Streck vun 19 km iwwerflunn, den héchste Punkt louch bei enger Héicht vu 15 km. D'Notzlaascht war 1.007 kg schwéier.
Harzgerode
Harzgerode ass eng Stad a Gemeng am Landkrees Harz am däitsche Bundesland Sachsen-Anhalt.
Si huet 8.068 Awunner (Stand: 31. Dezember 2015) an eng Fläch vun zirka 165 km².
Werner Klingler
Vun 1936 bis 1967 huet de Werner Klingler a méi wéi 30 Filmer Regie gefouert.
Canton de Valdahon
De Canton de Valdahon ass eng franséisch administrativ Andeelung an den Arrondissementer Montbéliard, Besançon a Pontarlier am Departement Doubs an der Regioun Bourgogne-Franche-Comté, déi mat engem Dekret vum 25. Februar 2014 gegrënnt gouf.
Chattia Aachen
D'Chattia Aachen (laang: Wingolfsverbindung Chattia zu Aachen) ass eng Confrerie vu männleche Studenten zu Oochen. Si gouf 1952 gegrënnt a vereent Studente vun der Universitéit RWTH Oochen. Hir Memberen nenne sech Chatten.
D'Faarwe vun der Chattia si Wäiss-Rout-Gold. D'Füxe, dat heescht nei Memberen, droen e Fuxeband an de Faarwe Rout-Wäiss. D'Chattia ass chrëschtlech a Member vu Wingolf.
(1252) Celestia
Den (1252) Celestia ass en Asteroid vun der Haaptceinture. Den Asteroid gouf den 19. Februar 1933 vum US-amerikaneschen Astronom Fred Whipple um Harvard College Observatoire entdeckt.
Le capitan (Film 1960)
Le capitan! ass e franséisch-italieenesche Film vum franséische Filmregisseur André Hunebelle aus dem Joer 1960 no engem Roman vum Michel Zévaco.
Ëm wat geet et am Film?
De François de Crémazingues de Capestang (Jean Marais) versicht dem Marquis de Teynac ze hëllefen nodeem deen a sengem Schlass ugegraff ginn ass
Juscelino Kubitschek
De Juscelino Kubitschek de Oliveira, gebuer den 12. September 1902 zu Diamantina, am Minas Gerais, a gestuerwen den 22. August 1976 bei Resende, am Bundesstaat Rio de Janeiro, war e brasilianesche Politiker. Hie war vun 1956–1961 Staatspresident vu Brasilien.
Hien hat fir Dokter studéiert an no sengem Studium huet hien zu Paräis, Wien, Berlin an a Brasilien geschafft. 1933 bis 1937, wéi de Getúlio Dornelles Vargas sech un d'Muecht geputscht huet, war hien Deputéierten am Federale Parlament. 1939 gouf e Buergermeeschter vu Belo Horizonte, der Haaptstad vu Minas Gerais. Vun 1946 bis 1950 war hien op en Neits Deputéierten an dono bis 1955 Gouverneur vu Minas Gerais.
Säi gréisste Projet wärend senger Amtszäit als President war d'Grënnung vu Brasília, der neier Haaptstad. Si gouf den 21. Abrëll 1960 ageweit.
No engem Militärputsch 1964 ass de Kubitschek an Europa an an d'USA an den Exil gaangen. 1967 goung en hannescht a Brasilien, wou en awer politesch keen Afloss méi hat.
Hien ass den 22. August 1976 bei engem Autosaccident ëm d'Liewe komm. 2013 koum eng Spezialkommissioun zu der Konklusioun, datt et keen Accident, mä d'Resultat vun engem Komplott gewiescht soll sinn.
No him genannt goufen d'Juscelino-Kubitschek-Bréck an de Fluchhafe vu Brasília, e Kraaftwierk beim Barrage vun Irapé souwéi de Memorial JK zu Brasilia, dat vum Oscar Niemeyer entworf gouf.
Poncin
Poncin ass eng franséisch Gemeng am Departement Ain an der Regioun Auvergne-Rhône-Alpes.
Juscelino Kubitschek
Am Januar 1956 war hien op Staatsbesuch zu Lëtzebuerg.
Elektrifizéierung vun der Eisebunn zu Lëtzebuerg
D'Geschicht vun der Elektrifizéierung vun der Eisebunn zu Lëtzebuerg ass enk mat der Geschicht vun der Lëtzebuerger Ekonomie an der Nokrichszäit verknëppt. Uganks der 1950er Joren hunn déi belsch SNCB an déi franséisch SNCF Pläng fir hir Strecken a Richtung Lëtzebuerg z'elektrifizéieren. Wärend d'SNCB d'Streck Bréissel-Lëtzebuerg mat 3.000 Volt Gläichstroum wëll elektrifizéieren, huet d'SNCF wëlles d'Streck Diddenuewen-Lëtzebuerg mat 25.000 Volt Wiesselstroum an enger Frequenz vu 50 z'elektrifizéieren.
Nodeem am September 1953 um Münchener Kongress decidéiert gouf déi wichtegst Strecken an Europa z'elektrifizéieren, hunn d'CFL an de Staat sech misse fir ee vun den zwéi Systemer decidéieren. Et war deemools kloer dat déi Decisioun huet misse sou séier wéi méiglech geholl ginn, well de Lëtzebuerger Schinnereseau ouni Catenairë vum Rescht vun Europa isoléiert gewiescht wier.
De Choix fir de franséische System mat héichfrequentem Wiesselstroum war dunn och séier geholl, well der Regierung d'Verbindungen a Richtung Diddenuewen a Lonkech deemools am wichtegste geschéngt hunn an d'CFL-Ingenieuren der Meenung waren, datt d'Zukunft vun der Elektrifizéierung am Wiesselstroum läit.
De 16. September 1955 gouf d'25.000 Volt Catenaire tëscht der franséischer Grenz bei Zoufftgen an Lëtzebuerg a Betrib geholl, an den 28. September 1956 huet d'SNCB hir 3.000 Volt Catenairen tëscht Arel a Lëtzebuerg opgeriicht. Als Grenz tëscht dem Wiesselstroumreseau vun den SNCF/CFL an dem Gläichstroumreseau vun der SNCB gouf deemools d'Stater Gare gewielt.
Zanterhier gëtt et an der Stater Gare zwee Gleiser déi souwuel mat Gläichstroum, wéi och mat Wiesselstroum kënnen alimentéiert ginn. Wärend sou Installatiounen haut op ville Garen ze fanne sinn (Genf, Dole, Oochen,...) war d'Stater Gare 1956 déi éischt Gare weltwäit op där dat méiglech war.
1956 hunn d'CFL nach keen eegent elektrescht Material kaaft. D'SNCB an d'SNCF si mat hire Lokomotive bis op Lëtzebuerg komm, wärend d'CFL mat Damplokomotiven a Frankräich an an d'Belsch gefuer sinn.
1958 fänkt déi zweet Etapp vun der Elektrifizéierung un. D'Strecke Lëtzebuerg-Beetebuerg, Lëtzebuerg-Waasserbëlleg, Näerzeng-Rëmeleng a Beetebuerg-Diddeleng gi bis Enn 1961 mat enger 25.000 Volt Catenaire ekipéiert. Am Kader vun dëser Elektrifizéierung schafen d'CFL déi 20 Lokomotive vun der Serie 3600 un. Fir sech en zousätzleche Lokomotivwiessel am Giddertrafic iwwer d'Athus-Meuse ze spueren, elektrifizéieren d'CFL d'Attemer Gare an d'Streck op Rodange och mat hirem Wiesselstroum.